title: Директива на Съвета от 27 юли 1976 година за сближаване на законодателството на държавите-членки относно общите разпоредби за уредите под налягане и методите за контрол на тези уреди

text:
Важна правна забележка

|

31976L0767

Официален вестник n° L 262 , 27/09/1976 стр. 0153 - 0168 специално финландско издание: глава 13 том 5 стр. 0182  специално гръцко издание: глава 13 том 4 стр. 0127  специално шведско издание: глава 13 том 5 стр. 0182  специално испанско издание: глава 13 том 5 стр. 0192  специално португалско издание глава 13 том 5 стр. 0192  специално чешко издание глава 13 том 003 стр. 269  - 284 специално испанско издание глава 13 том 003 стр. 269  - 284 специално унгарско издание глава 13 том 003 стр. 269  - 284 специално литвийско издание глава 13 том 003 стр. 269  - 284 LV.ES глава 13 том 003 стр. 269  - 284 MT.ES глава 13 том 003 стр. 269  - 284 PL.ES глава 13 том 003 стр. 269  - 284 SK.ES глава 13 том 003 стр. 269  - 284 специално словенско издание глава 13 том 003 стр. 269  - 284

		19760727Директива на Съветаот 27 юли 1976 годиназа сближаване на законодателството на държавите-членки относно общите разпоредби за уредите под налягане и методите за контрол на тези уреди(76/767/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност, и по-специално член 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че във всяка държава-членка императивни разпоредби определят техническите характеристики на конструкцията, на проверката и/или на действието на уредите под налягане; като има предвид, че в отделните държави-членки тези предписания са различни; като има предвид, че поради техните различия, те пречат на търговския обмен и могат да създадат неравни условия на конкуренция в рамките на Общността;като има предвид, че тези препятствия за изграждането и функционирането на общия пазар могат да бъдат намалени, дори премахнати, ако едни и същи предписания се прилагат от всички държави-членки или в допълнение, или вместо действащо законодателство;като има предвид, че за ефикасното предпазване на потребителите и на трети лица е необходим контрол по спазването на тези технически предписания; като има предвид, че съществуващите процедури за контрол са различни в отделните държави-членки; като има предвид, че за да се осъществи свободното движение на уреди в рамките на общия пазар и за да се избегне многократния контрол, който също препятства свободното движение, е необходимо да се предвиди взаимно признаване на проверките, извършвани от държавите-членки;като има предвид, че за да се улесни това взаимно признаване на проверките, следва по-специално да се въведат съответстващи процедури за одобрение на образец на ЕИО и процедури на ЕИО за проверки на уредите, и да се съгласуват критериите, които трябва да се вземат под внимание за назначаване на органите, натоварени с извършването на проверките;като има предвид, че наличието върху даден уред на знаците на ЕИО, съответстващи на проверките, които той е преминал, предполага неговото съответствие на отнасящите се за него технически предписания и следователно прави ненужно, по време на неговия внос или пускането му в употреба, повтарянето на вече извършените проверки;като има предвид, че националните нормативни уредби на уредите под налягане имат за предмет многобройни категории такива уреди, които имат много различна употреба, вместимост и налягане; като има предвид, че е уместно с настоящата директива да се определят общите разпоредби, които засягат по-специално процедури за одобрение на образец на ЕИО и процедури на ЕИО за проверки на уредите; като има предвид, че специални директиви за всяка категория от тези уреди определят предписанията за техническото им изпълнение, начините на контрол на тези уреди и, в зависимост от случая, условията, при които общностните технически предписания заменят съществуващите преди това национални разпоредби;като има предвид, че за да се държи сметка за техническия прогрес, се налага своевременно привеждане в съответствие на техническите предписания, определени в директивите за уредите под налягане; като има предвид, че за да се улесни прилагането на мерките, необходими за постигането на горепосоченото, следва да се предвиди процедура, която цели въвеждането на тясно сътрудничество между държавите-членки и Комисията в рамките на Комитета за привеждане в съответствие с техническия прогрес на директивите, целящи премахването на техническите препятствия пред търговския обмен с уредите под налягане;като има предвид, че е възможно да се окаже, че пуснати на пазара уреди под налягане, въпреки че отговарят на предписанията на съответната, отнасяща се за тях специална директива, нарушават безопасността; като има предвид, че в такъв случай е необходимо да се предвиди процедура, чиято цел е да отстрани такава опасност,ПРИЕ НАСТОЯЩАТА ДИРЕКТИВА:ГЛАВА IОпределения и основни принципиЧлен 11. По смисъла на настоящата директива уред под налягане е всеки уред или съд, неподвижен или подвижен, в който може да има или може да се достигне ефективно налягане на определен флуид (газ, пара или течност), което надвишава 0,5 бара.2. Не се включват:- уредите, специално разработени за ядрена употреба, чиято неизправност може да предизвика изтичане на радиоактивност,- уредите, специално предназначени за оборудване или задвижване на корабите или въздухоплавателните средства,- транспортните или разпределителните тръбопроводи.Член 21. Специални директиви уточняват за съответните категории уреди под налягане, за които се отнасят, и в зависимост от случая, за свързаното с тях оборудване, предписанията за проектиране и изработване, условията и редът на контрол, на изпитване и, в зависимост от случая, на действие.Те уточняват за всяка категория уреди под налягане дали последните подлежат на одобрението за образец на ЕИО и на проверката на ЕИО, или подлежат на едната или на другата от тези процедури, или на нито една от тях.Те могат да предвиждат:- условията или ограниченията във времето, на които е подложено, в зависимост от случая, одобрението за образец на ЕИО, както и знаците, които евентуално трябва да се поставят в тези случаи на уредите под налягане,- знаците, имащи за цел идентификацията на всеки уред под налягане,- условията, на които трябва да отговарят различните варианти на един уред, за да могат те да използват едно и също одобрение за образец на ЕИО.2. По смисъла на настоящата директива уред под налягане от тип ЕИО е всеки уред, който е конструиран и произведен така че да отговаря на предписанията на специалната директива, която се прилага за категорията, към която той принадлежи.Член 3Държавите-членки не могат да отказват, да забраняват или да ограничават на основания, свързани с проектирането и контрола на уредите, работещи под налягане, по смисъла на настоящата директива и на съответната, отнасяща се до него специална директива, пускането на пазара и пускането в експлоатация на уред, работещ под налягане от тип ЕИО, който отговаря на предписанията на настоящата директива и на отнасяща се за него специална директива.Член 4Държавите-членки придават на одобрението за образец на ЕИО и на проверката на ЕИО същата стойност като на националните актове с равностойно действие, когато има такива.Член 5Задачите на администрацията, издаваща одобрението за образец на ЕИО на определен уред, или на контролния орган, който извършва проверката на ЕИО на даден уред, се ограничават до изпитванията за съответствие, извършвани съгласно предписанията на специалните директиви относно въпросния уред и до задълженията, които са им поверени в рамките на настоящата директива.ГЛАВА IIОДОБРЕНИЕ ЗА ОБРАЗЕЦ НА ЕИОЧлен 61. Одобрението за образец на ЕИО, когато е предписано от специална директива, е предпоставка за:- проверката на ЕИО, когато последната се изисква;- пускането на пазара и пускането в експлоатация, когато проверката на ЕИО не се изисква.2. Държавите-членки издават, по искане на производителя или на неговия упълномощен представител, установен в рамките на Общността, одобрението за образец на ЕИО за всеки модел уред под налягане, който отговаря на предписанията, определени от специалната директива за категорията уреди под налягане, към която той принадлежи.3. За един и същи модел уред под налягане заявлението за одобрение за образец на ЕИО може да се подаде само в една държава-членка.4. Държавите-членки издават, отказват да издадат или отнемат одобрението за образец на ЕИО съгласно разпоредбите на настоящата глава и на приложение I, точки 1, 2 и 4.Член 71. Ако заключенията от изпитването за съответствие, предвидено в приложение I, точка 2, са удовлетворителни, държавата-членка, която е извършила това изпитване, издава удостоверение за типово одобрение, което се съобщава на заявителя.Когато това одобрение се прилага за уред, подложен на проверка на ЕИО, производителят трябва да положи върху този уред, преди тази проверка, знака за одобрение, предвиден в приложение I, точка 3.1.2. Предписанията за удостоверението и за знака за одобрение са посочени в приложение I, точка 3 и 5.Член 8Когато за категория уреди под налягане, които отговарят на предписанията на специална директива, не се изисква одобрението за образец на ЕИО, но се изисква проверка на ЕИО, уредите под налягане от тази категория имат предварително поставен от производителя и на негова отговорност специалния знак, описан в приложение I, точка 3.2.Член 91. Държавата-членка, която е издала одобрение за образец на ЕИО, трябва да го отнеме, ако евентуално предвидени в специална директива условия в съответствие с член 2, параграф 1 не са изпълнени.2. Ако държава-членка, която е издала одобрение за образец на ЕИО, установи, че уреди под налягане, чийто модел е бил одобрен, не отговарят на този тип:а) тя може да остави в сила одобрението, когато установените различия са минимални, не променят основно концепцията на уреда, методите на производство и, при всички положения, не нарушават безопасността;б) тя трябва да отнеме одобрението, когато промените нарушават безопасността;в) тя отправя искане към производителя да извърши в най-кратки срокове подходящи промени в производството си, когато прецени, че серията вече не се представлява достатъчно добре от одобрения модел; тя трябва да отнеме одобрението, ако производителят не изпълни това искане.3. Държавата-членка, която е издала одобрението за образец на ЕИО, трябва също да го отнеме, ако установи, че това одобрение не е трябвало да бъде издадено.4. Ако посочената държава-членка е уведомена от друга държава-членка за наличието на някой от случаите, визирани в параграф 1, 2 и 3, тя също прилага след консултация с тази държава разпоредбите, предвидени в посочените параграфи.5. Ако целесъобразността или задължението за отнемане на одобрение е предмет на оспорване между компетентните органи на държавата-членка, която е издала одобрението за образец на ЕИО, и тези на друга държава-членка, Комисията трябва да бъде уведомена за това. Тя провежда, ако е необходимо, съответни консултации с оглед да се постигне разрешение.6. Решението за отнемане на одобрение за образец на ЕИО може да се вземе единствено от държавата-членка, която го е издала; тя трябва незабавно да уведоми за това останалите държави-членки и Комисията.ГЛАВА IIIПроверка на ЕИОЧлен 10Проверката на ЕИО има за цел да контролира съответствието на уред под налягане с изискванията на отнасящата се за него специална директива; неин материален израз е знакът за проверка на ЕИО.Член 111. Когато уред под налягане се представя за проверка на ЕИО, контролният орган проверява дали:а) - уредът под налягане принадлежи към категория, подлежаща на одобрението за образец на ЕИО и, ако отговорът е положителен, дали съответства на одобрения модел и носи знака за одобрение,- уредът под налягане принадлежи към категория, освободена одобрението за образец на ЕИО и, ако отговорът е положителен, дали съответства на предписанията, определени от специалната директива,б) - уредът под налягане, отговаря на предписанията на специалната директива за провеждането на изпитванията и правилното полагане на законните знаци и надписи.2. Производителят не може да отказва на контролния орган достъп до производствените помещения, доколкото точното изпълнение на задачите, възложени на този орган, го изисква.Член 12Без да се засяга компетенцията на държавите-членки да предприемат мерките и да поставят условията, които те смятат за необходими в национален план, за да осигурят ефективното, координираното и безупречното функциониране на контролните органи, приложение III съдържа минимални критерии, които държавите-членки трябва да спазват винаги, когато назначават тези контролни органи съгласно член 13.Член 131. Всяка държава-членка съобщава на останалите държавите-членки и на Комисията списъка на контролните органи, натоварени с контролните функции, като посочва дали същите са ограничени до извършването на някои проверки, както и всяко последващо изменение на този списък.2. Държава-членка, която е определила контролен орган, трябва да оттегли това назначение, ако установи, че този орган не отговаря или е престанал да отговаря на критериите, изброени в приложение III. Тя незабавно уведомява Комисията и останалите държави-членки и посочва дали назначението е оттеглено напълно или единствено по отношение на някои проверки.3. Само държавата-членка, която е определила въпросния контролен орган, може да оттегли или да ограничи това посочване.Член 141. Контролният орган, след като извърши проверката на ЕИО на уред под налягане при условията, предвидени в член 11 и съгласно изискванията, установени в приложение II, поставя на този уред знаците за частична или пълна проверка на ЕИО съгласно изискванията, предвидени в точка 3 на същото това приложение.2. Разпоредбите за моделите и характеристиките на знаците за проверка на ЕИО са дадени в приложение II, точка 3.3. Ако специална директива го предвижда, контролният орган издава удостоверение, което отразява извършените проверки и резултатите от тях.Член 15Когато специалната директива за категория уреди под налягане не предвижда извършването на проверка на ЕИО, производителят полага на своя отговорност, след като е извършил проверка за контрол на съответствието на всеки уред на предписанията на специалната директива, и ако е необходимо, на одобрения модел:а) или специалния знак, описан в приложение I, точка 5.3, когато одобрението за образец на ЕИО е необходимо,б) или специалния знак, описан в приложение I, точка 5.4, когато има освобождаване от одобрението за образец на ЕИО.ГЛАВА IVОбщи разпоредби за одобрението за образец на ЕИО и за проверката на ЕИОЧлен 161. Знаците, предвидени в настоящата директива и в специалните директиви, които се прилагат към уред и към неговите допълнителни устройства, трябва да са ясно видими, четливи и незаличими върху този уред и върху тези допълнителни устройства.2. Държавите-членки приемат всички необходими разпоредби, за да забранят използването върху уредите под налягане на знаци или надписи, които могат да създадат объркване със знаците на ЕИО.ГЛАВА VКлауза за дерогацияЧлен 171. Концепцията и начините на производство на уред под налягане могат да се отклоняват от някои от разпоредбите, предвидени в специалните директиви, без този уред да отпада от разпоредбите на член 3, ако направените промени предлагат най-малко същата безопасност.2. Всяка от специалните директиви посочва изрично или разпоредбите, от които той може да бъде изключен, или разпоредбите, от които не се допуска никакво изключение.В такива случаи се прилага следната процедура:а) държавата-членка предава документите с описанието на уреда и документацията, аргументираща искането за изключение, по-специално резултатите от евентуално извършените изпитвания, на останалите държави-членки, които разполагат със срок от четири месеца, считано от предоставянето на тези сведения, за да изразят своето съгласие или своето несъгласие, да представят възражения, да зададат въпроси, да представят допълнителни изисквания или да поискат допълнителни изпитвания и, ако желаят това, да поискат свикване на комитета, за да даде становище съгласно процедурата, предвидена в член 20. Тези сведения се изпращат също на Комисията. Тази кореспонденция е поверителна;б) когато нито една държава-членка не е поискала становището на комитета или не е изразила несъгласие преди изтичането на предвидения срок, държавата-членка, след като е удовлетворила всички искания, формулирани съгласно процедурата, предвидена в буква а), разрешава исканото изключване и уведомява останалите държави-членки, а също и Комисията;в) когато държава-членка не даде никакъв отговор преди изтичането на предвидения срок, се смята, че тази държава-членка дава своето съгласие; въпреки това, държавата на произход трябва да поиска чрез Комисията потвърждение на липсата на отговор;г) когато Комитетът е сезиран и даде положително становище, държавата-членка може да даде изключението при условията, евентуално предложени от комитета;д) тези документи се представят на езика или на езиците на държавата на местоназначение или на друг език, приет от тази държава.ГЛАВА VIПривеждане на директивите в съответствие с техническия прогресЧлен 18Промените, които са необходими за привеждане в съответствие с техническия прогрес на:- приложения I и II от настоящата директива;- разпоредбите на специалните директиви, изрично посочени във всяка от тези директиви,се приемат съгласно процедурата, предвидена в член 20.Член 191. Създава се Комитет за привеждане в съответствие с техническия прогрес на директивите, насочени към отстраняване на препятствията пред търговията с уреди под налягане, по-долу наричан "комитет", който се състои от представители на държавите-членки и се председателства от представител на Комисията.2. Комитетът приема свой процедурен правилник.Член 201. В случай на препращане към определената в настоящия член процедура, комитетът се свиква от председателя си, или по инициатива на същия, или по искане на представител на държава-членка.2. Представителят на Комисията представя на комитета проект за вземане на мерки. Комитетът представя своето становище по този проект в срок, който председателят може да определи в зависимост от спешността на разглеждания въпрос. Той се произнася с мнозинство от 41 гласа, като гласовете на държавите-членки се подлагат на претеглянето, предвидено в член 148, параграф 2 от Договора. Председателят не участва в гласуването.3. а) Комисията приема предложените мерки, когато те съответстват на становището на комитета.б) Когато предложените мерки не съответстват на становището на комитета или при липса на становище, Комисията незабавно представя на Съвета предложение за вземане на мерки. Съветът взема решение с квалифицирано мнозинство.в) Ако след изтичането на тримесечен срок, считано от сезирането на Съвета, последният не е взел решение, предложените мерки се приемат от Комисията.ГЛАВА VIIЗащитна клаузаЧлен 211. Ако една държава-членка установи, въз основа на обстоятелствено мотивиране, че един или няколко уреда под налягане, въпреки че отговарят на предписанията на настоящата директива и на специалните директиви, представляват заплаха за безопасността, тази държава-членка може временно да забрани на своя територия пускането на пазара на този или на тези уреди или да го обвърже с допълнителни условия. Тя незабавно уведомява Комисията и останалите държави-членки, като посочва мотивите за своето решение.2. Комисията провежда в срок от шест седмици консултации със заинтересованите държави-членки, след което незабавно представя своето становище и приема съответните мерки.3. Ако Комисията смята, че са необходими технически промени на директивата, тези промени се приемат или от Комисията, или от Съвета, съгласно предвидената в член 20 процедура; в този случай държавата-членка, която е приела мерките за защита, може да продължи тяхното действие до влизането в сила на промените.ГЛАВА VIIIСпециални разпоредбиЧлен 221. Настоящият член се прилага за уредите, обхванати от приложното поле на настоящата директива в съответствие с член 1, когато те не са предмет на специална директива.2. В този случай се прилагат следните правила:а) компетентните административни органи на държавата-членка, за която уредът е предназначен, считат за отговарящи на законовите, подзаконовите и административните разпоредби за конструкцията, в сила в тяхната държава, уредите под налягане, които са били предмет на проверки и на изпитвания, извършени от контролен орган, избран съгласно предвидената в приложение IV процедура;б) тези изпитвания и проверки трябва да се извършват в съответствие с описаната в приложение IV процедура и съгласно методите, които са в сила в държавата-членка по местоназначение, или са признати за равностойни от нейните административни органи.Изпитванията и проверките, визирани по-горе, са тези, които могат да се извършват на мястото на производство на уредите.3. Държавите-членки придават на докладите и удостоверенията, издадени от контролния орган на държавата на произход на уреда под налягане, същата стойност като на съответните национални актове.ГЛАВА IXЗаключителни разпоредбиЧлен 23Всяко решение на държава-членка или на контролен орган, взето при прилагане на настоящата директива и на специалните директиви и което съдържа отказ за одобрение за образец на ЕИО или отказ за полагане на знака за проверка на ЕИО, отнемане на одобрение, забрана за продажба или за употреба на уреди под налягане от типа ЕИО, трябва да е ясно мотивирано. Това решение се съобщава на заинтересованата страна в най-кратък срок, като се посочват средствата за защита, предвидени според действащото в тази държава-членка законодателство, както и сроковете, в които могат да бъдат подадени жалбите.Член 241. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива в срок от осемнадесет месеца, считано от нейното нотифициране, и незабавно уведомяват за това Комисията.2. Държавите-членки следят да предоставят на Комисията текста на основните разпоредби от вътрешното право, които те приемат в областта, уредена с настоящата директива.Член 25Адресати на настоящата директива са държавите-членки.Съставено в Брюксел на 27 юли 1976 година.За СъветаПредседателM. van der Stoel[1] ОВ С 2, 9.1.1974 г., стр. 64.[2] ОВ С 101, 23.11.1973 г., стр. 25.--------------------------------------------------19760727ПРИЛОЖЕНИЕ I [1]ОДОБРЕНИЕ ЗА ОБРАЗЕЦ НА ЕИО1. ЗАЯВЛЕНИЕ ЗА ОДОБРЕНИЕ ЗА ОБРАЗЕЦ НА ЕИО1.1. Заявлението и свързаната с него кореспонденция се изготвят на един от официалните езици на държавата, в която това заявление се представя, в съответствие с нейното законодателство. Тази държава-членка има право да изиска приложените документи да бъдат също изготвени на този официален език.1.2. Заявлението трябва да съдържа следните данни:- името и адреса на производителя или на фирмата, на неговия представител или на заявителя, както и мястото или местата на производство на уредите,- категорията на уреда,- предвидената употреба или изключенията от нея,- техническите характеристики,- евентуалното търговско наименование или типа.1.3. Заявлението се придружава от два екземпляра на документите, необходими за неговото разглеждане, в частност:1.3.1. описание, което се отнася до:- спецификацията на материалите, методите на производство и изчисленията относно якостта на уреда,- устройствата за безопасност, ако е необходимо,- местата, предназначени за знаците за одобрение и за проверка, предвидени в настоящата директива, и за другите маркировки, предвидени в специалните директиви;1.3.2. чертежите на целия уред и евентуално чертежите на най-важните конструктивни детайли;1.3.3. други сведения, предвидени в специалните директиви;1.3.4. декларация, удостоверяваща, че не е подадено друго заявление за одобрение за образец на ЕИО за същия модел уред.2. ПРЕГЛЕД С ЦЕЛ ОДОБРЕНИЕ ЗА ОБРАЗЕЦ НА ЕИО2.1. Прегледът с цел одобрение за образец на ЕИО се извършва въз основа на конструктивните чертежи и, в зависимост от случая, въз основа на представителни екземпляри от уредите.Този преглед включва:а) контрол на изчисленията по проекта, на начина на производство, на изпълнението на работата и на използваните материали,б) в зависимост от случая, контрол на устройствата за безопасност и измерване, както и на начините на монтирането им.3. УДОСТОВЕРЕНИЕ И ЗНАК ЗА ОДОБРЕНИЕ ЗА ОБРАЗЕЦ НА ЕИО3.1. Удостоверението, визирано в член 7, възпроизвежда заключенията от прегледа и указва условията, които евентуално съпровождат одобрението при прилагане на член 2, параграф 1. То се придружава от описанията и чертежите, необходими за идентификацията на модела и евентуално за обясняване на неговото действие. Знакът за одобрение за образец на ЕИО, предвиден в член 7, се състои от стилизирана буква ε, която съдържа:- в горната част, номера на специалната директива, даден по хронологичния ред на приемане, и главната отличителна буква(и) на държавата, издала одобрението за образец на ЕИО (B за Белгия, D за Федерална република Германия, DK за Дания, F за Франция, I за Италия, IRL за Ирландия, L за Люксембург, NL за Холандия, UK за Великобритания), и двете последни цифри на годината на издаване на одобрението за образец на ЕИО; номерът на специалната директива, на която се позовава одобрението за образец на ЕИО, се дава от Съвета по време на приемането на тази директива,- в долната част, номера на одобрението за образец на ЕИО.Пример на този знак е даден в точка 5.1.3.2. Знакът, предвиден в член 8, се състои от изображение, разположено симетрично спрямо вертикалата на стилизираната буква ε, чиято горна част съдържа същите обозначения като предвидените в точка 3.1, първо тире, и чиято долна част съдържа референтния номер на категорията, неподлежаща на одобрение за образец на ЕИО, ако то е предвидено в специалната директива.Пример на този знак е даден в точка 5.2.3.3. Знакът, предвиден в член 15, буква а), се състои от знака за одобрение за образец на ЕИО, обграден от шестоъгълник.Пример на този знак е даден в точка 5.3.3.4. Знакът, визиран в член 15, буква б), се състои от знака за освобождаване от одобрение за образец на ЕИО, обграден от шестоъгълник.Пример на този знак е даден в точка 5.4.4. ПУБЛИКУВАНЕ НА ОДОБРЕНИЕТО ЗА ОБРАЗЕЦ НА ЕИО4.1. Удостоверенията за одобрение за образец на ЕИО се публикуват в Официален вестник на Европейските общности.4.2. В момента на уведомяването на заинтересованата страна от държавата-членка, издала удостоверението, копия от удостоверението за одобрение за образец на ЕИО се изпращат на Комисията и на останалите държави-членки, които могат да получат също така копие от окончателното техническо досие на уреда и от протоколите за прегледа и изпитванията, на които той е бил подложен.4.3. Отнемането на одобрение за образец на ЕИО е предмет на процедурата на публикуване, предвидена в точки 4.1 и 4.2.4.4. Държавата-членка, която отказва да издаде одобрение за образец на ЕИО, уведомява за това останалите държавите-членки и Комисията.5. ЗНАЦИ ВЪВ ВРЪЗКА С ОДОБРЕНИЕТО ЗА ОБРАЗЕЦ НА ЕИО5.1. Знак за одобрение за образец на ЕИО (виж точка 3.1)+++++ TIFF +++++Пример: | | Одобрение за образец на ЕИО, издадено от Федерална република Германия през 1979 г. съгласно първата специална директива. Номер на одобрението за образец на ЕИО. |5.2. Знак за освобождаване от одобрение за образец на ЕИО (виж точка 3.2)+++++ TIFF +++++Пример: | | Уред, произведен в Германия през 1979 г. и неподлежащ на одобрение за образец на ЕИО съгласно първата специална директива. Референтен номер на категорията, неподлежаща на одобрение за образец на ЕИО, ако то е предвидено в специалната директива. |5.3. Знак за одобрение за образец на ЕИО и за освобождаване от проверка на ЕИО (виж точка 3.3)+++++ TIFF +++++Пример: | | Одобрение за образец на ЕИО, издадено от Федерална република Германия през 1979 г. съгласно първата специална директива. Номер на одобрението за образец на ЕИО. |5.4. Знак за освобождаване от одобрение за образец на ЕИО и за освобождаване от проверка на ЕИО (виж точка 3.4)+++++ TIFF +++++Пример: | | Уред, произведен в Германия през 1979 г. и неподлежащ на одобрение за образец на ЕИО съгласно първата специална директива. Референтен номер на категорията, неподлежаща на одобрение за образец на ЕИО, ако то е предвидено в специалната директива. |5.5 Специалните директиви могат да определят местоположението и размерите на знаците във връзка с одобрението за образец на ЕИО.Ако друго не е посочено в специалните директиви, височината на буквите и цифрите на всеки знак трябва да е най-малко 5 мм.[1] Виж допълнението към приложения I и II.--------------------------------------------------19760727ПРИЛОЖЕНИЕ II [1]ПРОВЕРКА НА ЕИО1. ОБЩИ ПОЛОЖЕНИЯ1.1. Проверката на ЕИО може да се извърши на един или на няколко етапа.1.2. С уговорка за разпоредбите на специалните директиви:1.2.1. проверката на ЕИО се извършва на един етап на уредите, които представляват едно цяло при излизането им от завода, тоест тези уреди, които по принцип могат да бъдат прехвърлени на мястото им на монтиране без предварителен демонтаж;1.2.2. проверката на уредите, които не се експедират като отделна част, се извършва на два или на няколко етапа;1.2.3. проверката трябва да позволява да се удостовери съответствието на уреда с одобрения модел или, за уредите, освободени от одобрението за образец на ЕИО, съответствието с предписанията, предвидени от специалната директива, приложима за тях.2. ЕСТЕСТВО НА ПРОВЕРКАТА НА ЕИО2.1. С уговорка за разпоредбите на специалните директиви, проверката включва:- преглед на качествата на материалите,- контрол на изчисленията по проекта, на начина на производство, на изпълнението на работата и на използваните материали,- вътрешен преглед, състоящ се в контрол на вътрешните части и на заварките,- изпитване на налягане,- контрол на устройствата за безопасност и измерване, в зависимост от случая,- външен преглед на различните части на уреда,- изпитване на действие, доколкото то е предписано от специалните директиви.3. ЗНАЦИ ЗА ПРОВЕРКА НА ЕИО3.1. Описание на знаците за извършена проверка на ЕИО3.1.1. С уговорка за разпоредбите на специалните директиви, следните знаци за проверка на ЕИО се поставят съгласно точка 3.3:3.1.1.1. знакът за окончателна проверка на ЕИО се състои от две части:3.1.1.1.1. първата е съставена от малката буква "e", която съдържа:- в горната половина, отличителната главна буква на държавата, където е извършена проверката (B за Белгия, D за Федерална република Германия, DK за Дания, F за Франция, I за Италия, IRL за Ирландия, L за Люксембург, NL за Холандия, UK за Великобритания), придружени, ако е необходимо, от една или от две цифри, уточняващи териториално подразделение,- в долната половина, знака на контролния орган, положен от проверителя, евентуално допълнен от знака на проверителя;3.1.1.1.2. втората част се състои от датата на проверката, вписана в шестоъгълния контур и изразена точно според изискванията на специалните директиви;3.1.1.2. знакът за частична проверка на ЕИО се състои единствено от първата част [2].3.2. Форма и размери на знаците3.2.1. Формата на частите, определени в точка 3.1.1.1.1 и 3.1.1.1.2, е примерно показана на фигура 1 и 2 по-долу.Специалните директиви могат да определят местоположението и размерите на знаците за проверка на ЕИО.Ако друго не е посочено в специалните директиви, височината на буквите и цифрите на всеки знак трябва да е най-малко 5 мм.3.2.2. Контролните органи на държавите-членки извършват взаимна размяна на изображенията на знаците за проверка на ЕИО.3.3. Полагане на знаците3.3.1. Знакът за окончателна проверка на ЕИО се полага на предвиденото за тази цел място върху уреда, когато последният е окончателно проверен и е признат за отговарящ на предписанията ЕИО.3.3.2. В случай на проверка, извършвана на няколко етапа, знакът за частична проверка на ЕИО се полага на мястото на производство, върху уреда или върху част от уреда, признат за отговарящ на този етап на проверка на предписанията ЕИО, на предвидено за тази цел място за щампованата табелка или на всяко друго място, предвидено в специалните директиви.+++++ TIFF ++++++++++ TIFF +++++[1] Виж допълнението към приложения I и II.[2] Обяснителна бележка относно понятията знак за окончателна проверка на ЕИО и знак за частична проверка на ЕИО.Когато определен уред не може да се сглоби на мястото на производството му или ако неговите качества могат да претърпят промяна по време на транспортиране, проверката на ЕИО се извършва, както следва;- проверка на уреда на мястото на производството му от контролен орган на страната на производството, който полага върху уреда, ако той отговаря на предписанията на ЕИО, символа "e", описан в точка 3.1.1.1.1, наречен знак за частична проверка на ЕИО,- окончателна проверка на уреда на мястото му на монтиране от контролен орган на страната на местоназначение, който полага върху уреда, ако той отговаря на предписанията на ЕИО, символа, описан в точка 3.1.1.1.2, който заедно със знаците за частична проверка на ЕИО, образува знака за окончателна проверка на ЕИО.--------------------------------------------------19760727Допълнение към приложения I и IIТаблица, показваща различните възможни комбинации на одобрение за образец на ЕИО и на проверка на ЕИО+++++ TIFF +++++--------------------------------------------------19760727ПРИЛОЖЕНИЕ IIIМинимални критерии, които трябва да се вземат под внимание от държавите-членки за назначаването на контролните органи, натоварени с проверките на ЕИО1. Контролният орган, неговият директор и персоналът, натоварен с провеждането на операциите по проверка, не могат да бъдат разработчици, конструктори, доставчици или монтажисти на уредите или инсталациите, които контролират, нито представители на едно от тези лица. Те не могат да участват нито пряко, нито като представители, в разработката, конструирането, пускането в продажба, представянето или поддръжката на тези уреди или инсталации. Това не изключва възможността за обмен на техническа информация между конструктора и контролния орган.2. Контролният орган и персоналът, натоварен с контрола, трябва да осъществяват операциите по него с най-голям професионализъм и техническа компетентност и трябва да са свободни от натиск и въздействие, по-специално от финансов характер, който може да повлияе на тяхната преценка или на резултатите от техния контрол, в частност такива, идващи от страна на лица или групировки, заинтересовани от резултатите от проверките.3. Контролният орган трябва да разполага с персонал и да притежава необходимите средства, за да изпълнява по подходящ начин техническите и административните задачи, свързани с провеждането на проверките; той трябва също да има достъп до оборудването, необходимо за извънредните проверки.4. Персоналът, натоварен с провеждането на проверките, трябва да притежава:- добро техническо и професионално образование,- задоволително познаване на предписанията за проверките, които той извършва, и достатъчна практика на тези проверки,- изискваните качества за съставяне на удостоверенията, протоколите и докладите, които представляват материален израз на извършените проверки.5. Независимостта на персонала, натоварен с проверките, трябва да е гарантирана. Възнаграждението на всеки служител не трябва да зависи нито от броя на извършваните от него проверки, нито от резултатите от тези проверки.6. Контролният орган трябва да сключи застраховка гражданска отговорност, освен ако тази отговорност е покрита от държавата по силата на националното право или, ако проверките се извършват пряко от държавата-членка.7. Персоналът на контролния орган е длъжен да пази професионалната тайна относно всичко, което научава при изпълнението на своите задължения (освен по отношение на компетентните административни органи на държавата, в която той извършва дейността си) в рамките на настоящата директива и на специалните директиви или на всяка разпоредба от вътрешното право, с която те влизат в сила.--------------------------------------------------19760727ПРИЛОЖЕНИЕ IVОПРЕДЕЛЕНИЯДържава на произход: държава-членка, на територията на която е произведен уред под налягане.Държава на местоназначение: държава-членка, на територията на която се внася, пуска на пазара и/или се пуска в употреба уред под налягане.Администрация на произход: компетентните административни органи на държавата на произход.Администрация на местоназначение: компетентните административни органи на държавата на местоназначение.ПРОЦЕДУРА1. Като се позовава на член 22, производителят или неговият представител, който желае да изнася уред под налягане или няколко уреда от един и същи модел, изпраща на администрацията на местоназначение, пряко или с посредничеството на вносителя в страната на местоназначение, заявление за извършване на проверките съгласно методите, които са в сила в държавата на местоназначение, от контролен орган, който е различен от контролните органи на държавата на местоназначение.В своето заявление производителят или неговият представител посочва избрания от него контролен орган. Този избор трябва да се извърши по списъка, съобщен от държавата на произход съгласно член 13. Въпреки това, по изключение от тази процедура, когато се отнася до уред, произведен специално по единична поръчка в много малък брой или пък се отнася до уреди, предназначени за сложна инсталация, изпълнени в съответствие с данните и спецификациите на клиента или на проектантско бюро, посочено от него, контролният орган се избира от клиента в държавата на произход, в съответствие или не с визирания в член 13 списък, при условие че администрацията на държавата на местоназначение даде своето съгласие за този избор.Администрацията на местоназначение уведомява администрацията на произход за своите решения по въпроса.В заявлението трябва да се посочи името на клиента или на вносителя, когато то е известно.Заявлението се допълва от досие, съдържащо чертежите и изчисленията във връзка с уреда или модела, спецификациите на използваните материали, сведенията за използваните производствени процеси, подробно описание на използваните по време на производството методи на проверка, както и всички други сведения, които производителят или неговият представител смята за полезни, за да позволят на администрацията на местоназначение да прецени дали уредът или уредите под налягане от един и същи модел, изработени съгласно проекта, отговарят на предписанията за тези уреди, които са в сила в държавата на местоназначение.Тези документи се представят в четири екземпляра на езика или на езиците на държавата на местоназначение, или на друг език, приет от тази държава.2. 2.1. Администрацията на местоназначение потвърждава получаването на досието, веднага след неговото получаване.2.2. 2.2.1. Ако администрацията на местоназначение прецени, че полученото досие съдържа всички документи, необходими за извършването на оценка съгласно разпоредбите на точка 1, тя разполага със срок от три месеца, считано от получаването на досието, за да разгледа по същество документите, които то съдържа.2.2.2. Ако администрацията на местоназначение прецени, че полученото досие не съдържа всички документи, необходими за извършването на оценка съгласно разпоредбите на точка 1, тя разполага с един месец, считано от получаването на досието, за да укаже на заявителя какви документи да внесе в тази връзка. Веднага след получаването на досието, попълнено съгласно тези указания, процедурата по точка 2.2.1 продължава.2.3. 2.3.1. Ако разглеждането на досието по същество покаже, че уредът или уредите от един и същи модел, изпълнени или които ще се изпълняват съгласно предадената документация, отговарят на предписанията за уредите под налягане, които са в сила в държавата на местоназначение или могат да бъдат приети по изключение от тези предписания, администрацията на местоназначение уведомява за това заявителя в определения в точка 2.2.1 срок.Ако уредът или уредите от един и същи модел, които са предмет на заявлението, не зависят от нормативната уредба в държавата на местоназначение, администрацията на местоназначение може да изиска той да отговаря на нормативната уредба на уредите под налягане в сила за тези уреди в държавата на произход.2.3.2. Ако разглеждането на досието по същество покаже, че уредът или уредите от един и същи модел, изпълнени или които ще се изпълняват съгласно предадената документация, не отговарят на предписанията за уредите под налягане, които са в сила в държавата на местоназначение и не подлежат на изключение от тези предписания, администрацията на местоназначение уведомява за това заявителя в определения в точка 2.2.1 срок и указва кои са неспазените разпоредби и кои трябва да бъдат спазени, за да може уредът или уредите от един и същи модел да бъдат приети. За целта тя указва кои са конструктивните правила, процедурите по контрол, изпитванията и проверките, които се изискват от нормативната уредба на уредите под налягане в сила в държавата на местоназначение.Ако заявителят е склонен да извърши по дизайна, производството и/или методите за проверка на уреда или уредите от един и същи модел всички изменения, които да отговорят на посочените условия, съответно той изменя своето досие. Веднага след получаването на промененото досие, процедурата по точка 2.2.1 продължава, но в срок, намален на два месеца.2.3.3. Критериите, използвани от администрацията на местоназначение, за да разреши или да откаже изключения от предписанията, визирани в точка 2.3.1 и 2.3.2, са същите като тези, които се прилагат спрямо производителите, установени в държавата на местоназначение.2.4. Дължимите суми, такси или други разноски за разглеждане на досието са тези, определени от действащите правила в държавата на местоназначение.3. Контролният орган, избран в съответствие с точка 1, извършва процедурите, които администрацията на местоназначение поиска от него.4. След като извърши контрола, изпитванията и проверките, поискани от администрацията на местоназначение и след като се увери, че резултатите са удовлетворителни, контролният орган предава на производителя или на неговия представител, както и на администрацията на местоназначение, докладите за извършения контрол, изпитвания и проверки и им издава удостоверения, че методите на контрол, на изпитване и на проверка, както и получените резултати, отговарят на изискванията, формулирани от държавата на местоназначение.Ако резултатите от извършения контрол не са удовлетворителни, контролният орган уведомява за това заявителя, както и администрацията на местоназначение.Тези документи трябва да са съставени на езика на държавата на местоназначение или на друг език, приет от тази държава.5. Дължимите суми, такси или плащания за извършване на операциите по контрол и изпитване, са тези, определени от действащите правила на контролния орган.6. Администрацията на местоназначение трябва да гарантира поверителния характер на всички проекти и на цялата документация, които са ѝ предоставени.--------------------------------------------------


title: Директива 2008/96/ЕО на Европейския парламент и на Съвета от 19 ноември 2008 година относно управлението на безопасността на пътните инфраструктури

text:
               29.11.2008

               BG

               Официален вестник на Европейския съюз

               L 319/59

      ДИРЕКТИВА 2008/96/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 19 ноември 2008 година
   относно управлението на безопасността на пътните инфраструктури
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 71, параграф 1, буква в) от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   след консултация с Комитета на регионите,
   в съответствие с процедурата, предвидена в член 251 от Договора (2),
   като имат предвид, че:

               (1)

               Трансевропейската пътна мрежа, определена в Решение № 1692/96/ЕО на Европейския парламент и на Съвета от 23 юли 1996 г. относно общностните насоки за развитието на трансевропейска транспортна мрежа (3), е от първостепенно значение при оказването на подкрепа за европейската интеграция и сближаване, както и за осигуряването на висока степен на благосъстояние. По-специално, следва да се гарантира висока степен на безопасност.

               (2)

               В своята Бяла книга от 12 септември 2001 г., озаглавена „Европейската транспортна политика до 2010 г.: време за вземане на решения“, Комисията изрази необходимостта от извършване на оценки на въздействието върху безопасността и проверки за пътна безопасност, за да се установят и управляват участъците с висока концентрация на произшествия в Общността. В нея се определя и цел за намаляване наполовина на броя на смъртните случаи по пътищата в Европейския съюз в периода между 2001 г. и 2010 г.

               (3)

               В съобщението си от 2 юни 2003 г., озаглавено „Европейска програма за действие в областта на пътната безопасност, намаляване наполовина броя на пострадалите при пътнотранспортни произшествия в Европейския съюз до 2010 г.: споделена отговорност“, Комисията определя пътната инфраструктура като третият стълб на политиката в областта на пътната безопасност, който следва значително да способства за постигане на целта за намаляване на произшествията в Общността.

               (4)

               През последните години беше постигнат голям напредък по отношение на проектирането на превозни средства (мерки за сигурност и разработване и прилагане на нови технологии), което помогна за намаляване на броя на убитите или ранените при пътнотранспортни произшествия. За да бъде постигната определената за 2010 г. цел, трябва да се предприемат действия и в други области. Управлението на безопасността на пътната инфраструктура предлага значителни възможности за подобрение, които трябва да се използват в пълна степен.

               (5)

               Установяването на подходящи процедури е важен инструмент за повишаване на безопасността на пътната инфраструктура в рамките на трансевропейската пътна мрежа. Оценките за въздействие върху пътната безопасност следва да демонстрират на стратегическо равнище последиците за пътната безопасност на различни алтернативи за планиране на инфраструктурен проект и следва да играят важна роля при избора на маршрути. Резултатите от оценките на въздействието върху пътната безопасност могат да бъдат изложени в набор от документи. Освен това, проверките за пътна безопасност следва подробно да установят опасните характеристики на определен пътен инфраструктурен проект. Поради това има смисъл да се разработят процедури, които да се следват в тези две области с цел повишаване на безопасността на пътните инфраструктури в трансевропейската пътна мрежа, като същевременно се изключат пътните тунели, които са уредени от Директива 2004/54/ЕО на Европейския парламент и на Съвета от 29 април 2004 г. относно минималните изисквания за безопасност за тунелите на трансевропейската пътна мрежа (4).

               (6)

               Редица държави-членки вече разполагат с добре функциониращи системи за управление на безопасността на пътните инфраструктури. На тези държави следва да бъде разрешено да продължат да използват своите съществуващи методи, доколкото те са в съответствие с целите на настоящата директива.

               (7)

               Научните изследвания са от първостепенно значение за подобряване на безопасността на пътищата в Европейския съюз. Разработването и демонстрацията на елементи, мерки и методи (включително телематични) и разпространението на резултатите от научните изследвания играят важна роля в повишаването на безопасността на пътната инфраструктура.

               (8)

               Следва да се повиши безопасността на съществуващите пътища чрез целенасочени инвестиции в пътни участъци с най-висока концентрация на произшествия и/или с най-висок потенциал за намаляване на произшествията. За да могат да приспособят поведението си и в по-голяма степен да спазват правилника за движение по пътищата, по-специално ограниченията на скоростта, водачите следва да бъдат информирани за пътни участъци с висока концентрация на произшествия.

               (9)

               Категоризирането на безопасността на пътната мрежа има висок потенциал в периода непосредствено след прилагането му. След обработката на пътните участъци с висока концентрация на произшествия и след предприемането на мерки за отстраняване на недостатъците, инспекциите за безопасност, като превантивна мярка, следва да придобият по-важна роля. Редовните инспекции са важен инструмент за предотвратяване на възможни опасности за всички ползватели на пътя, включително уязвими ползватели, и в случай на ремонтни работи по пътя.

               (10)

               Обучението и сертифицирането на персонала, отговарящ за безопасността, чрез одобрени от държавите-членки учебни програми и средства за квалификация следва да гарантират, че професионалистите в областта получават необходимите актуални знания.

               (11)

               С цел повишаване на безопасността на пътищата в рамките на Европейския съюз следва да бъдат взети мерки за по-чест и по-систематичен обмен на най-добри практики сред държавите-членки.

               (12)

               За да се гарантира висока степен на пътна безопасност на пътищата в рамките на Европейския съюз, държавите-членки следва да прилагат насоки относно управлението на безопасността на инфраструктурата. Нотифицирането на тези насоки на Комисията и редовното докладване относно прилагането им следва да проправят пътя към систематичното повишаване на безопасността на инфраструктурата на общностно равнище и да предоставят основа за по-нататъшно развитие в посока към установяването на по-ефективна система с течение на времето. Освен това, докладването относно прилагането на насоките следва да позволи на други държави-членки да намерят най-ефективните решения, а систематичното събиране на данни за състоянието преди/след проучванията следва да предостави възможност за избор на най-ефективната мярка за бъдещи действия.

               (13)

               Разпоредбите на настоящата директива, свързани с инвестиции в безопасността на пътищата, следва да се прилагат, без да се засягат правомощията на държавите-членки по отношение на инвестициите за поддържане на пътната мрежа.

               (14)

               Доколкото целта на настоящата директива, а именно установяване на процедури, чрез които да се осигури постоянно висока степен на пътна безопасност в трансевропейската пътна мрежа, не може да бъде постигната в достатъчна степен от държавите-членки и следователно, предвид мащаба на тези действия, може да бъде по-добре постигната на общностно равнище, Общността може да приеме мерки в съответствие с принципа на субсидиарност, уреден в член 5 от Договора. В съответствие с принципа на пропорционалност, уреден в същия член, настоящата директива не надхвърля необходимото за постигане на тази цел.

               (15)

               Мерките, необходими за прилагане на настоящата директива, следва да бъдат приети в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (5).

               (16)

               По-специално на Комисията следва да бъдат предоставени правомощията за приемане на критериите, необходими за подобряване на практиките за управление на пътната безопасност и за адаптиране на приложенията в съответствие с техническия прогрес. Тъй като тези мерки са от общ характер и са предназначени да изменят несъществени елементи на настоящата директива, включително чрез допълването ѝ с нови несъществени елементи, те трябва да бъдат приети в съответствие с процедурата по регулиране с контрол, предвидена в член 5а от Решение 1999/468/ЕО.

               (17)

               Наличието на достатъчно крайпътни зони за паркиране е много важно не само за предотвратяването на престъпления, но и за пътната безопасност. Зоните за паркиране дават възможност на водачите да правят навременни почивки и да продължават пътуването си в пълна концентрация. Осигуряването на достатъчно безопасни зони за паркиране следователно следва да съставлява неразделна част от управлението на безопасността на пътните инфраструктури.

               (18)

               В съответствие с точка 34 от Междуинституционалното споразумение за по-добро законотворчество (6) държавите-членки се насърчават да изготвят за себе си и в интерес на Общността свои собствени таблици, които, доколкото е възможно, илюстрират съответствието между настоящата директива и мерките за нейното транспониране, и да ги направят обществено достояние,

         ПРИЕХА НАСТОЯЩАТА ДИРЕКТИВА:
   Член 1
   Предмет и приложно поле
   1.   Настоящата директива налага установяването и прилагането на процедури за оценка на въздействието върху пътната безопасност, проверки за пътна безопасност, управление на безопасността на пътната мрежа, и инспекции за безопасност от страна на държавите-членки.
   2.   Настоящата директива се прилага за пътища, които съставляват част от трансевропейската пътна мрежа, независимо дали се намират в етап на проектиране, строителство или експлоатация.
   3.   Държавите-членки могат също да прилагат разпоредбите на настоящата директива, като набор от добри практики, за национални пътнотранспортни инфраструктури, които не са включени в трансевропейската пътна мрежа и които са изградени изцяло или частично с общностно финансиране.
   4.   Настоящата директива не се прилага за пътните тунели, обхванати от Директива 2004/54/ЕО.
   Член 2
   Определения
   За целите на настоящата директива се прилагат следните определения:

               1.

               „трансевропейска пътна мрежа“ означава пътната мрежа, определена в раздел 2 на приложение I към Решение № 1692/96/ЕО;

               2.

               „компетентно образувание“ означава всяка публична или частна организация, установена на национално, регионално или местно равнище, която участва в изпълнението на настоящата директива с оглед на компетентността си; включително органи, определени като компетентни образувания, които са съществували още преди влизането в сила на настоящата директива, ако отговарят на изискванията на настоящата директива;

               3.

               „оценка на въздействието върху пътната безопасност“ означава стратегически сравнителен анализ на въздействието на нов път или на съществено изменение на съществуващата мрежа върху безопасността на пътната мрежа;

               4.

               „проверка за пътна безопасност“ означава независима, подробна систематична проверка за техническа безопасност, свързана с проектните характеристики на пътен инфраструктурен проект, която обхваща всички етапи от планиране до начална експлоатация;

               5.

               „категоризиране на участъци с висока концентрация на произшествия“ означава метод за установяване, анализиране и категоризиране на участъци от пътната мрежа, които са били в експлоатация повече от три години и по които са настъпили голям брой произшествия, предизвикали смърт в съотношение с пътния поток;

               6.

               „категоризиране на безопасността на пътната мрежа“ означава метод за установяване, анализиране и класифициране на части от съществуващата пътна мрежа според потенциала им за повишаване на безопасността и за икономия на свързаните с произшествия разходи;

               7.

               „инспекция за безопасност“ означава обичайна периодична проверка на характеристиките и недостатъците, които налагат работи по поддръжка от съображения за безопасност;

               8.

               „насоки“ означава мерки, приети от държавите-членки, в които се определят стъпките, които трябва да се следват, и елементите, които трябва да се вземат предвид при прилагане на предвидените в настоящата директива процедури за безопасност;

               9.

               „инфраструктурен проект“ означава проект за изграждане на нова пътна инфраструктура или за значителна промяна на съществуваща мрежа, която оказва въздействие върху пътния поток.

         Член 3
   Оценка на въздействието върху пътната безопасност за инфраструктурни проекти
   1.   Държавите-членки гарантират, че за всички инфраструктурни проекти се извършва оценка на въздействието върху пътната безопасност.
   2.   Оценката на въздействието върху пътната безопасност се извършва на началния етап на планиране преди одобряване на инфраструктурния проект. Във връзка с това държавите-членки се стремят да изпълняват критериите, установени в приложение I.
   3.   В оценката на въздействието върху пътната безопасност се посочват съображенията за пътна безопасност, допринесли за избора на предлаганото решение. В нея се предоставя и цялата необходима информация за извършване на анализ на разходите и ползите на различните оценявани възможности.
   Член 4
   Проверки за пътна безопасност за инфраструктурни проекти
   1.   Държавите-членки осигуряват извършването на проверки за пътна безопасност за всички инфраструктурни проекти.
   2.   При извършване на проверките за пътна безопасност държавите-членки се стремят да изпълняват критериите, установени в приложение II.
   Държавите-членки гарантират назначаването на проверител, който да извърши проверка на проектните характеристики на даден инфраструктурен проект.
   Проверителят се назначава в съответствие с разпоредбите на член 9, параграф 4 и притежава необходимата професионална квалификация и е преминал обучение съгласно предвиденото в член 9. Когато проверките се извършват от екипи, поне един от членовете на съответния екип трябва да притежава сертификат за професионална квалификация, както е посочено в член 9, параграф 3.
   3.   Проверките за пътна безопасност представляват неразделна част от процеса на проектиране на инфраструктурния проект на етапа на предварителен проект, изготвяне на подробен проект, предварително въвеждане в експлоатация и начална експлоатация.
   4.   Държавите-членки гарантират, че за всеки етап на инфраструктурния проект проверителят изготвя доклад за проверка, в който посочва проектните елементи, които могат да се окажат критични за безопасността. Когато в хода на проверката се установят опасни характеристики, но проектът не бъде коригиран преди края на съответния етап, посочен в приложение II, компетентното образувание посочва причините за това в приложение към посочения доклад.
   5.   Държавите-членки гарантират, че докладът, посочен в параграф 4, води до съответни препоръки от гледна точка на безопасността.
   Член 5
   Категоризиране и управление на безопасността на пътната мрежа в експлоатация
   1.   Държавите-членки гарантират, че категоризирането на участъците с висока концентрация на произшествия и категоризирането на безопасността на пътната мрежа се извършват въз основа на прегледи на експлоатацията на пътната мрежа, провеждани най-малко веднъж на всеки три години. Във връзка с това държавите-членки се стремят да изпълняват критериите, установени в приложение III.
   2.   Държавите-членки гарантират, че пътните участъци, които са с по-голям приоритет в съответствие с резултатите от категоризирането на участъците с висока концентрация на произшествия и от категоризирането на безопасността на пътната мрежа, се оценяват от експертни екипи посредством посещения на място, като за насока служат елементите, посочени в точка 3 от приложение III. Най-малко един от членовете на експертния екип трябва да отговаря на изискванията, определени в член 9, параграф 4, буква а).
   3.   Държавите-членки гарантират, че недостатъците се отстраняват целенасочено по отношение на посочените в параграф 2 пътни участъци. Приоритет се дава на мерките, посочени в точка 3, буква д) от приложение III, като се обръща внимание на онези от тях, при които съотношението на ползите и разходите е най-високо.
   4.   Държавите-членки гарантират, че са налице подходящи знаци, които предупреждават ползвателите на пътя за участъци от пътната инфраструктура, които са в ремонт и които във връзка с това могат да застрашат безопасността на ползвателите на пътя. Тези знаци включват също сигнали, които са видими както през деня, така и нощем, поставени на безопасно разстояние и съответстват на разпоредбите на Виенската конвенция за пътните знаци и сигнали от 1968.
   5.   Държавите-членки гарантират, че ползвателите на пътя се уведомяват по подходящи начини за съществуването на пътен участък с висока концентрация на произшествия. Ако държава-членка реши да използва пътна сигнализация, тя трябва да съответства на разпоредбите на Виенската конвенция за пътните знаци и сигнали от 1968 г.
   Член 6
   Инспекции за безопасност
   1.   Държавите-членки гарантират извършването на инспекции за безопасност на пътищата в експлоатация с оглед установяване на свързаните с пътната безопасност характеристики и предотвратяването на произшествия.
   2.   Инспекциите за безопасност включват периодични инспекции на пътната мрежа и проучване на възможното въздействие на ремонтни работи по пътя върху безопасността на пътния поток.
   3.   Държавите-членки гарантират извършване на периодични инспекции от компетентното образувание. Такива инспекции се извършват достатъчно често с оглед гарантиране на достатъчни равнища на безопасност на въпросната пътна инфраструктура.
   4.   Без да се засягат насоките, приети съгласно член 8, държавите-членки приемат насоки относно приложимите временни мерки за безопасност при ремонтни работи по пътя. Те прилагат и подходяща схема за инспекции, чрез която да се гарантира правилното прилагане на тези насоки.
   Член 7
   Управление на данни
   1.   Държавите-членки гарантират, че за всяко произшествие, предизвикало смърт, настъпило на път, посочен в член 1, параграф 2, компетентното образувание съставя протокол за пътно произшествие. Държавите-членки се стремят да включат в този протокол всеки от елементите, изброени в приложение IV.
   2.   Държавите-членки изчисляват средните социални разходи за произшествие, предизвикало смърт и средните социални разходи за тежко произшествие, настъпило на тяхна територия. Държавите-членки могат да извършват допълнителна диференциация на размера на разходите, който се актуализира най-малко веднъж на всеки пет години.
   Член 8
   Приемане и съобщаване на насоки
   1.   Държавите-членки гарантират приемането на насоки, ако такива не са вече налице, в срок до 19 декември 2011 г., за да подпомогнат компетентните образувания в прилагането на настоящата директива.
   2.   Държавите-членки съобщават на Комисията тези насоки в срок от три месеца след приемането или изменението им.
   3.   Комисията публикува насоките на обществен уебсайт.
   Член 9
   Назначаване и обучение на проверители
   1.   Държавите-членки гарантират приемането на програми за обучение на проверители на пътната безопасност, ако такива не са вече налице, в срок до 19 декември 2011 г.
   2.   Държавите-членки гарантират, че при извършване на дейности по настоящата директива, проверителите на пътната безопасност преминават първоначално обучение, като след завършването му получават сертификат за професионална квалификация и участват в периодични курсове за допълнително обучение.
   3.   Държавите-членки гарантират, че проверителите на пътната безопасност притежават сертификат за професионална квалификация. Признават се сертификатите, издадени преди датата на влизане в сила на настоящата директива.
   4.   Държавите-членки гарантират, че проверителите се назначават в съответствие със следните изисквания:

               а)

               проверителите притежават съответен опит или са преминали обучение в областта на пътното проектиране, техниката на пътна безопасност и анализ на произшествия;

               б)

               две години след приемането на насоките по член 8 от държавите-членки, проверките за пътна безопасност се извършват единствено от проверители или екипи, в които участват проверители, отговарящи на изискванията по параграфи 2 и 3;

               в)

               за целите на проверявания инфраструктурен проект, към момента на проверката проверителят не трябва да участва в планирането или експлоатацията на съответния инфраструктурен проект.

         Член 10
   Обмен на най-добри практики
   С оглед подобряване на безопасността на пътищата в рамките на Европейския съюз, които не са част от трансевропейската пътна мрежа, Комисията установява съгласувана система за обмен на най-добри практики между държавите-членки, обхващаща, inter alia, съществуващите проекти за безопасност на пътната инфраструктура и доказани технологии за пътна безопасност.
   Член 11
   Продължаващо усъвършенстване на практиките за управление на безопасността
   1.   Комисията улеснява и структурира обмена на знания и най-добри практики между държавите-членки, като използва опита, натрупан в съответните съществуващи международни форуми, с оглед да се постигне продължаващо усъвършенстване на практиките за управление на безопасността на пътните инфраструктури в Европейския съюз.
   2.   Комисията се подпомага от комитета, посочен в член 13. Доколкото се изисква приемане на специфични мерки, такива мерки се приемат в съответствие с процедурата по регулиране с контрол, посочена в член 13, параграф 3.
   3.   Когато е подходящо, по въпроси, свързани с аспектите на техническата безопасност, могат да се провеждат консултации със съответните неправителствени организации, които работят в областта на безопасността и управлението на пътни инфраструктури.
   Член 12
   Адаптиране към техническия прогрес
   Приложенията към настоящата директива се адаптират към техническия прогрес в съответствие с процедурата по регулиране с контрол, посочена в член 13, параграф 3.
   Член 13
   Процедура на комитет
   1.   Комисията се подпомага от комитет.
   2.   При позоваване на настоящия параграф се прилагат членове 5 и 7 от Решение 1999/468/ЕО, като се вземат предвид разпоредбите на член 8 от него.
   Срокът, предвиден в член 5, параграф 6 от Решение 1999/468/ЕО, се определя на три месеца.
   3.   При позоваване на настоящия параграф се прилага член 5а, параграфи 1—4 от Решение 1999/468/ЕО, като се вземат предвид разпоредбите на член 8 от него.
   Член 14
   Транспониране
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива до 19 декември 2010 г. Те незабавно съобщават на Комисията текста на тези разпоредби.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 15
   Влизане в сила
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 16
   Адресати
   Адресати на настоящата директива са държавите-членки.

      Съставено в Страсбург на 19 ноември 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J.-P. JOUYET

      (1)  ОВ C 168, 20.7.2007 г., стр. 71.

      (2)  Становище на Европейския парламент от 19 юни 2008 г. (все още непубликувано в Официален вестник) и Решение на Съвета от 20 октомври 2008 г.

      (3)  ОВ L 228, 9.9.1996 г., стр. 1.

      (4)  ОВ L 167, 30.4.2004 г., стр. 39.

      (5)  ОВ L 184, 17.7.1999 г., стр. 23.

      (6)  ОВ C 321, 31.12.2003 г., стр. 1.

      ПРИЛОЖЕНИЕ I
      ОЦЕНКА НА ВЪЗДЕЙСТВИЕТО ВЪРХУ ПЪТНАТА БЕЗОПАСНОСТ ЗА ИНФРАСТРУКТУРНИ ПРОЕКТИ

                  1.

                  Елементи на оценката на въздействието върху пътната безопасност:

                              а)

                              определение на проблема;

                              б)

                              текущо състояние и сценарий на „бездействие“;

                              в)

                              цели за пътна безопасност;

                              г)

                              анализ на въздействието върху пътната безопасност на предложените алтернативи;

                              д)

                              сравнение на алтернативите, включително анализ на разходите и ползите;

                              е)

                              представяне на набор от възможни решения.

                  2.

                  Елементи, които следва да бъдат взети под внимание:

                              а)

                              смъртни случаи и произшествия; съпоставка на целеви мерки за намаляването им и сценарий на „бездействие“;

                              б)

                              избор на маршрут и модели на движението;

                              в)

                              възможни въздействия върху съществуващата мрежа (напр. изходи, пресечни точки, железопътни прелези);

                              г)

                              ползватели на пътя, включително уязвими ползватели (напр. пешеходци, велосипедисти, мотоциклетисти);

                              д)

                              движение (напр. интензивност на движението, категоризация на движението по тип);

                              е)

                              сезонна зависимост и климатични условия;

                              ж)

                              наличие на достатъчен брой безопасни зони за паркиране.

                              з)

                              сеизмична активност.

      ПРИЛОЖЕНИЕ II
      ПРОВЕРКИ ЗА ПЪТНА БЕЗОПАСНОСТ ЗА ИНФРАСТРУКТУРНИ ПРОЕКТИ

                  1.

                  Критерии на етапа на предварителен проект:

                              а)

                              географско местоположение (например излагане на опасност от свлачища, наводнения, лавини), сезонно обусловени и климатични условия, както и сеизмична активност;

                              б)

                              вид кръстовища и отдалеченост помежду им;

                              в)

                              брой и вид на платната;

                              г)

                              видове допустимо движение за новия път;

                              д)

                              функционалност на пътя в рамките на пътната мрежа;

                              е)

                              метеорологични условия;

                              ж)

                              скорост на движение;

                              з)

                              пътен профил (напр. ширина на платното, алеи за велосипедисти, пешеходни зони);

                              и)

                              хоризонтална и вертикална проекция;

                              й)

                              видимост;

                              к)

                              план на кръстовищата;

                              л)

                              обществен транспорт и инфраструктура;

                              м)

                              пътни/железопътни прелези.

                  2.

                  Критерии на етапа на изготвяне на подробен проект:

                              а)

                              трасе;

                              б)

                              съгласувани пътни знаци и маркировка;

                              в)

                              осветеност на осветяваните пътища и пресечни точки;

                              г)

                              оборудване на крайпътната зона;

                              д)

                              крайпътна обстановка, включително растителност;

                              е)

                              неподвижни препятствия в крайпътната зона;

                              ж)

                              наличие на безопасни зони за паркиране;

                              з)

                              уязвими ползватели на пътя (напр. пешеходци, велосипедисти, мотоциклетисти);

                              и)

                              удобно за ползвателя приспособяване на системите от пътни ограничители (централни разделителни полоси и противоударни бариери за предотвратяване на опасностите за уязвими ползватели).

                  3.

                  Критерии на етапа на предварително въвеждане в експлоатация:

                              а)

                              безопасност на ползвателите на пътя и видимост при различни условия като тъмнина и при обичайни атмосферни условия;

                              б)

                              разпознаваемост на пътните знаци и маркировка;

                              в)

                              състояние на настилките.

                  4.

                  Критерии на етапа на начална експлоатация: оценка на безопасността на пътя въз основа на действителното поведение на ползвателите на пътя.
                  На всеки етап проверките могат да включват необходимост от преразглеждане на критериите от предходните етапи.

      ПРИЛОЖЕНИЕ III
      КАТЕГОРИЗИРАНЕ НА УЧАСТЪЦИТЕ С ВИСОКА КОНЦЕНТРАЦИЯ НА ПРОИЗШЕСТВИЯ И КАТЕГОРИЗИРАНЕ НА БЕЗОПАСНОСТТА НА ПЪТНАТА МРЕЖА
      1.   Идентифициране на пътни участъци с висока концентрация на произшествия
      При идентифицирането на пътни участъци с висока концентрация на произшествия се взема предвид най-малко броят на произшествията, предизвикали смъртни случаи по време на предходните години, отчитани на единица път спрямо интензивността на движението, а при наличие на пресечни точки — броят на такива произшествия за всеки подобен участък.
      2.   Идентифициране на участъци, където е необходимо проучване с оглед категоризиране на безопасността на пътната мрежа
      За идентифицирането на участъци за анализ при категоризиране на безопасността на пътната мрежа се вземат предвид потенциалните икономии на разходите, свързани с произшествия. Пътните участъци се категоризират. За всяка категория пътища пътните участъци се анализират и категоризират съобразно фактори, свързани с безопасността, като концентрация на произшествията, интензивност и типология на движението.
      За всяка от категориите пътища категоризирането на безопасността на пътната мрежа води до съставяне на приоритетен списък от пътни участъци, за които се смята, че подобряването на инфраструктурата ще бъде високо ефективно.
      3.   Елементи на оценката при посещения на място от експертен екип:

                  а)

                  описание на пътния участък;

                  б)

                  препратка към евентуални предходни доклади относно същия пътен участък;

                  в)

                  анализ на евентуалните протоколи за пътни произшествия;

                  г)

                  брой на произшествията, смъртните случаи и тежко ранените лица през трите предходни години;

                  д)

                  пакет от потенциални мерки за отстраняване на недостатъците, които да бъдат приложени в рамките на различни периоди от време, като например:

                              —

                              премахване или обезопасяване на постоянните препятствия в крайпътната зона,

                              —

                              намаляване на ограничения на скоростта и засилено прилагане на такива ограничения на местно равнище,

                              —

                              подобряване на видимостта при различни атмосферни условия и осветеност,

                              —

                              подобряване на обезопасяването на оборудването в крайпътната зона, като например системи от пътни ограничители,

                              —

                              подобряване на съгласуваност, видимост, разпознаваемост и подходящо разположение на пътната маркировка (вкл. полагане на ивици с ръбове), знаци и сигнализация,

                              —

                              обезопасяване срещу свличане на камъни, почва и лавини,

                              —

                              подобряване на здравината/сцеплението на настилките,

                              —

                              препроектиране на системите от пътни ограничители,

                              —

                              осигуряване и подобряване на медиални защитни съоръжения,

                              —

                              промяна на плана за изпреварване,

                              —

                              усъвършенстване на кръстовищата, включително при пътни/железопътни прелези,

                              —

                              промяна на проекцията,

                              —

                              промяна на ширината на пътя чрез добавяне на твърди банкети,

                              —

                              монтиране на системи за управление и контрол на движението,

                              —

                              намаляване на потенциалните конфликти с уязвими ползватели,

                              —

                              привеждане на пътя в съответствие със съвременните стандарти за пътно проектиране,

                              —

                              възстановяване или подмяна на настилките,

                              —

                              използване на интелигентни пътни знаци,

                              —

                              подобряване на интелигентните транспортни системи и телематичните услуги за целите на оперативната съвместимост, спешни случаи и поставяне на знаци.

      ПРИЛОЖЕНИЕ IV
      ИНФОРМАЦИЯ ЗА ПРОИЗШЕСТВИЯТА, СЪДЪРЖАЩИ СЕ В ПРОТОКОЛИТЕ ЗА ПЪТНИ ПРОИЗШЕСТВИЯ
      Протоколите за пътни произшествия включват следните елементи:

                  1.

                  възможно най-точно място на произшествието;

                  2.

                  снимки и/или скици на местопроизшествието;

                  3.

                  дата и час на пътното произшествие;

                  4.

                  информация за пътя, като например вид на околността, вид на пътя, вид на кръстовището, включително сигнализация, брой на платната, маркировка, повърхност на пътя, осветеност и атмосферни условия, ограничение на скоростта, препятствия в крайпътната зона;

                  5.

                  тежест на произшествието, включително брой на смъртните случаи и ранените лица, по възможност в съответствие с общите критерии, които ще бъдат определени в съответствие с процедурата по регулиране с контрол, посочена в член 13, параграф 3;

                  6.

                  особености на участвалите в произшествието лица, като възраст, пол, националност, ниво на алкохол в кръвта, използване или неизползване на оборудване за безопасност;

                  7.

                  данни за участвалите в произшествието превозни средства (вид, възраст, държава, оборудване за безопасност, ако има такова, дата на последния периодичен технически преглед в съответствие с приложимото законодателство);

                  8.

                  данни за произшествието като вид на произшествието, вид на сблъсъка, поведение на превозните средства и на водачите;

                  9.

                  винаги когато е възможно, информация за времето, изтекло от момента на произшествието до регистрирането му или до пристигането на спасителни екипи.